கேள்வி: பனமலை தாளகிரீசுவரர் ஆலயம் பற்றி நீங்கள் என்ன அறிந்துள்ளீர்கள்?
பதில்: தாளகிரீஸ்வரர் ஆலயம் (''Talagirisvara Temple'') தமிழ்நாடு, விழுப்புரம் மாவட்டம், பனமலை என்ற கிராமத்தில் அமைந்துள்ள ஒரு இந்துக் கோவில் ஆகும்.
கேள்வி: பனமலை தாளகிரீசுவரர் ஆலயம் - பல்லவர் கால சுவர் ஓவியம் குறித்து விரிவாக சொல்லுங்கள்.
பதில்: இங்கு ஏழாம் நூற்றாண்டு கலையழகு மிக்க சுவர் ஓவியங்கள் சிதைந்த நிலையில் காணப்படுகின்றன. இக்கோயிலின் வடக்குத் துணைக் கருவறையில் இரு ஓவியங்கள் சிதைந்த நிலையில் காணப்படுகின்றன. இடது சுவரில் நடராசர் ஓவியம் ஏறக்குறைய அழிந்த நிலையில் உள்ளது. இதில் சிவன் வலது காலைத் தரையில் ஊன்றி, இடது காலை மண்டியிட்டு, இடக் கையை மார்புக்கு குறுக்கே வீசி, ஆடுவது போல் உள்ளார். இதை சந்தியா பாணி என குறிப்பிடுகின்றனர். இதன் எதிர்ச் சுவரில் நடராசரைப் பார்த்தபடி இருக்கும் பார்வதி வரையப்பட்டிருக்கிறார். பார்வதி இடது காலை மடித்துச் சுவரில் சாய்ந்து ஒற்றைக் காலில் நிற்பதுபோல் சித்தரிக்கபட்டுள்ளார். தலைக்கு மேலே ஒரு சிவப்பு குடை உள்ளது. பார்வதியின் தலை மஞ்சள் நிற கிரீட மகுடம் அழகு படுத்துகிறது. காதில் காதணி உள்ளது. நெற்றியில் சிவப்பு திலகம் உள்ளது. கழுத்தில் சுவடி, கண்டிகை போன்ற அணிகலன்கள் அழகூட்டுகின்றன. கணுக்கால் வரை நீண்டுள்ளதாக சிவப்புப் புடவை சிறு பூக்களோடு உள்ளது. கால்களை கொலுசு அழகூட்டுகிறது. File:Talagirisvara temple at Panamalai..JPG|கோவில் வரலாறு பற்றி கூறும் இருமொழி(தமிழ், ஆங்கிலம்) பலகை. File:Panamalai mural.JPG| ஏழாம் நூற்றாண்டு பல்லவர் கால எழில்மிகு சுவர் ஓவியத்தின் (பார்வதி) ஒரு பகுதி